ઈશ્વરી રાવ ઘણી જ લાઉડ છે પરંતુ કોમિક ટાઈમિંગ સારો છે. અંજલી પાટિલે પોતાના રોલને પૂરતો ન્યાય આપ્યો છે પરંતુ હુમાએ પોતાના પર્ફોમન્સથી ચાહકોને નિરાશ કર્યાં છે. રજનીકાંતે દર વખતની જેમ પોતાના ચાર્મ બદતાવ્યો છે. રજનીકાંત ડોનના રોલમાં છવાઈ ગયા છે. પાવરફૂલ પર્ફોમન્સથી ચાહકોના દિલ જીતી લીધા છે. જોકે, નાના પાટેકર બધા પર ભારે પડ્યા છે. નાનાએ હરિદેવનું પાત્ર ઘણી જ સહજતાથી ભજવ્યું છે. નાના પાટેકર ફિલ્મમાં ક્યારેય સોફ્ટ સ્પોકન જોવા મળ્યા તો ક્યારેય માત્ર આંખની એક્ટિંગ કરી છે. પંકજ ત્રિપાઠીએ ફિલ્મમાં ભ્રષ્ટાચારી પોલીસની ભૂમિકા ભજવી છે પરંતુ તેનો રોલ ઘણો જ નાનો છે.